বড় জালি পটকা

বড় জালি পটকা (বৈজ্ঞানিক নাম: Chelonodon bengalensis) হল পটকা মাছের একটি প্রজাতি। এটি বাংলাদেশের দুবলার চরের আলোর কোলে প্রথম আবিষ্কৃত হয়। একমাত্র সুন্দরবনেই মাছের এই প্রজাতিটি পাওয়া যায়।

 আবিষ্কার 
মাছের নতুন এই প্রজাটির সাথে পূর্বে আবিষ্কৃত Chelonodon patoca প্রজাতিটির এর সাদৃশ্য বিদ্যমান।Habib, Kazi & Neogi, Amit & Oh, Jina & Lee, Youn-Ho & Kim, Choong-Gon. (2018). Chelonodontops bengalensis (Tetraodontiformes: Tetraodontidae): A New Species of Puffer Fish from the Northern Bay of Bengal Based on Morphology and DNA Barcode. Ocean Science Journal. 54. 79-86. বঙ্গোপসাগরের নামানুসারে মাছের এই প্রজাতিটির বাংলা নামকরণ করা হয়েছে বড় জালি পটকা। তবে সুন্দরবনে মাছ ধরা জেলেদের জালে আগে কালেভদ্রে এ মাছ পাওয়া যেত, এবং স্থানীয়ভাবে বড় পটকা নামে পরিচিত ছিল। শেরেবাংলা কৃষি বিশ্ববিদ্যালয়ের অ্যাকুয়াকালচার ও মেরিন সায়েন্স অনুষদের অধ্যাপক কাজী আহসান হাবীবের নেতৃত্বে বাংলাদেশ ও দক্ষিণ কোরিয়ার মেরিন ইকোসিস্টেম সিসার্চ সেন্টারের একদল গবেষক ২০১৬ সালের মে থেকে ২০১৭ সালের ডিসেম্বর পর্যন্ত সুন্দরবনে অনুসন্ধান চালান ও পটকা মাছের নতুন প্রজাতি হিসেবে এটি আবিষ্কার করেন। অনুসন্ধান কাজে আর্থিক সহায়তা দেয় দক্ষিণ কোরিয়ার ইয়সু কোরিয়া ফাউন্ডেশন এবং কারিগরি সহায়তা দেয় কোরিয়া ইনস্টিটিউট অব ওশান সায়েন্স অ্যান্ড টেকনোলজি।

 বৈশিষ্ট্য 
মাছটির গায়ের রং কালচে এবং এর গায়ে জালির মত ছোপ ছোপ দাগ বিদ্যমান। মাছটিতে বিষাক্ত পদার্থ থাকায় এটি সাধারণত খাওয়া যায় না। সুন্দরবনের স্থানীয় জেলেরা মাছটি ধরার পর আবার পানিতে ছেড়ে দেয়।

তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারত মহাসাগরের মাছ